3-asis LDK lengvųjų pėstininkų batalionas

LDK lengvųjų pėstininkų 3-asis batalionas () – Lietuvos Didžiosios Kunigaikštystės kariuomenės pėstininkų dalinys, suformuotas Abiejų Tautų Respublikos ir Targovicos konfederacijos laikotarpiu.

Dalinio formavimo įsakymas buvo pasirašytas 1792 m. gegužės 22 d., kartu su keletu kitų lengvųjų pėstininkų batalionų formavimo įsakymais. Pirmasis vadas – papulkininkis Mykolas Trembickis (lenk. Michał Trębicki). Dislokacijos vieta – Gardinas. Batalioną sudarė keturios kuopos. Dalinys nedalyvavo kovos veiksmuose. Po kelių mėnesių 1792 m. rugsėjo 23 d. pasibaigus Targovicos konfederacijos kovoms, šie batalionai buvo išformuoti, o eiliniai kariai perkelti į kitus dalinius. Karininkai buvo atleisti 1793 m. sausį.

 Dalinio sudėtis 
Bataliono etatų sąraše buvo numatyta aštuoniolika karininkų: vienas pulkininkas leitenantas, keturi kapitonai – kuopų vadai, vienas štabo kapitonas, vienas pulko kapitonas, intendantas ir revizorius viename asmenyje, vienas adjutantas, keturi leitenantai, trys antrieji (jaunesnieji) leitenantai ir trys puskarininkiai. Etatų sąraše buvo numatyti 644 etatai, tačiau didžiausias faktinis karių skaičius siekė tik 478.

 Vadas 
 Mykolas Trembickis (Michał Trębicki).

 Kapitonai 
 Juzefas Chalembekas (Józef Chalembek)
 Pranciškus Korzieniovskis (Franciszek Korzeniowski)
 Antanas Sierakauskas (Antoni Sierakowski)
 Martynas Katavičius (Marcin Kotowicz)

 Literatūra 
 Gembarzewski, B. Rodowody pułków polskich i władyów równorędzychnych od r. 1717 do r. 1831. Warszawa 1925.
 Konstanty Górski: Historya piechoty polskiej. Kraków: Spółka Wydawnicza Polska, 1893.
 Mariusz Machynia, Czesław Srzednicki: Oficerowie Rzeczypospolitej Obojga Narodów 1717–1794. T.1: Oficerowie wojska koronnego, cz.1: Piechota. Kraków: Księgarnia Akademicka. Wydawnictwo Naukowe, 1998. ISBN 83-7188-186-X.
 Mariusz Machynia, Valdas Rakutis, Czesław Srzednicki: Oficerowie wojska Wielkiego Księstwa Litewskiego. Sztab, kawaleria, artyleria, wojska inżynieryjne i piechota. Kraków: Księgarnia Akademicka. Wydawnictwo Naukowe, 1999. ISBN 83-7188-239-4.
 Jan Wimmer: Historia piechoty polskiej do roku 1864. Warszawa: Wydawnictwo Ministerstwa Obrony Narodowej, 1978.

Kategorija:LDK kariuomenė
Kategorija:Pėstininkai
Kategorija:Targovicos konfederacija